Source: http://www.pravniki.info/viewtopic.php?t=601
Timestamp: 2017-08-23 04:29:20+00:00

Document:
< Izvršilno pravo ~ Javna dražba
Objavljeno: Pon 08 Avg, 2005 13:14
Pridružen/-a: Pon Avg 2005 13:09
Prebral sem ZIZ in nisem našel.
Stvar je sledeča:pred dobrima dvema mesecema sem na dražbi kupil nepremičnino.
Zdaj se je pa stvar zakomplicirala.
Sodišče ne more vročiti sklepa o odmaknitvi dolžniku ker naj bi se stalno selil, živi pa v tujini (D), tako da ta sklep ni pravnomočen.
Preko VIP sem izvedel, da sodišče v tem primeru določi odvetnika ki kao zastopa dolžnika.
Zanima me po kolikem času se to zgodi in če je to sploh res
V ZIZ-u piše vse mogoče, tega pa nisem našel.
Objavljeno: Pon 08 Avg, 2005 19:08
ZIZ v 15. členu določa, da se v postopku izvršbe in zavarovanja smiselno uporabljajo določbe zakona o pravdnem postopku, če ni v ZIZ ali v kakšnem drugem zakonu drugače določeno.
Načina vročanja odločb in sklepov ter ostalin pravnih posanj ZIZ ne določa in je zato potrebno uporabiti določbe Zakona pravdnem postopku.
Načeloma velja fikcija vročitve, če nekoga ni doma, ko pride vročevalec in se tudi potem ko mu pusti sporočilo, kdaj se bo ponovno oglasil, ter ga tudi naslednjič ni na domu ob določeni uri, mu pusti sporočilo, kje lahko pisanje dvigne. Če ga ne dvigne v 15 dneh, se šteje za vročeno in potem postane tudi v naslednjih 15 dneh pravnomočno.
Žal pa to ni v vašem primeru, saj je omenjeni dolžnik v tujini. V tem primeru zakon predvideva naslednje:
Objavljeno: Pon 08 Avg, 2005 19:17
Najbolje je, da stopite v kontakt z upnikom, ki je predlagal izvršbo in javno dražbo, v katerega interesu je, da bo poplačan.
Ob predlogu je namreč potrebno založiti predujem, ki ga določi sodišče za pooblaščenca.
Težko je reči koliko časa bo to vse skupaj trajalo (verjetno nekaj mesecev). Najprej mora biti na sodišče podan predlog, nato ga mora sodišče obravnavati in poslati predlagatelju nalog za plačilo predujma. Ko je ta plačan, sodišče postavi pooblaščenca, ki mu vroči sklep in ki se lahko eventuelno pritoži. To seveda lahko podaljša celoten postopek.
Objavljeno: Tor 09 Avg, 2005 14:15
Vprašal bi samo še to: a se lahko zgodi, da se sklep o izvršbi na kakršenkoli način razveljavi?
Objavljeno: Tor 09 Avg, 2005 16:29
Glede na to, da je bila že razpisana in opravljena javna dražba in prodana nepremičnina, je sklep o izvršbi že pred tem moral postati pravnomočen, sicer do tega vsega sploh ne bi prišlo.
Objavljeno: Pon 07 Nov, 2005 15:10
No in zgodilo se je kot je bilo rečeno.
Sodišče je določilo odvetnika, ta se je pritožil in stvar je sedaj šla na Višje sodišče.
Mi lahko kdo pove kako dolgo se zna stvar sedaj zavleči in če se mi splača najeti odvetnika?
Najbolj me pa pri vsem tem moti to, da me sodišče o vsem tem sploh ni obvestilo, ampak sem izvedel tako, da sem sam klical.
Objavljeno: Sre 08 Mar, 2006 11:23
...In zgodilo se je...
Višje sodišče je razveljavilo sklep o izročitvi okrajnega sodišča in nepremičnina gre spet na dražbo.
Imam dve vprrašanji:
1.A se lahko kakorkoli pritožim? Podatkov o razveljavitvi naj ne bi mogel dobiti, ker nisem stranka v postopku.
2.Mi pripadajo kakršnekoli obresti glede na to da je bil denar od varščine 9 mesecev na sodišču.
Pa mi lahko kdo razloži, zakaj je bila sploh dražba, če pa sodišče nima pošlihtanih zadev.
Objavljeno: Ned 12 Mar, 2006 9:34
Pridružen/-a: Pet Jan 2006 19:42
Ja drugič kupite hišo pošteno ne pa na javni dražbi,ker kot vidite niste prišparali nič.
Objavljeno: Pon 17 Apr, 2006 13:17
Pridružen/-a: Sre Maj 2005 16:51
A potem ( po vaše ) tudi sodišče ni pošteno ker izvaja javno dražbo. In kdo je pošten?
Dajte no ...
Hvala Andreju za izčrpno poročilo in Jadranu za odgovor.
Objavljeno: Sre 10 Maj, 2006 12:24
Sonyo-kaj pa je tu nepoštenega z moje strani?!
No, danes sem prišel ponovno iz dražbe-na prvi ni bilo nobenega, danes je bila druga.
Sem kupil za pol milijona več kot pred letom in dnevom.
Ampak moram reč, da je bilo kar pestro.
Že v čakalnici sem naletel na dva, ki sta kupovala nepremičnino za preprodajo. Tega, da sta se med sabo dobro poznala niti ne bom omenjal.
Skratka, prodajalo se je več nepremičnin (travniki, gozdovi ipd).
Jaz sem vplačal varščino samo za del, ki me je zanimal, onadva pa za vse.
seveda sem pred sodnico že na začetku odpadel, kar sta se onadva spomnila, da bi kupovala po parcelah, se pravi točno tisto, kar je zanimalo mene. ....In sem bil zopet v igri.
Pozabil sem omeniti, da sta mi že na začetku ponujala 500 in 700 € če odstopim. Ker v bistvu rešujem stanovanjski problem mi to ni bilo v interesu in sem jima rekel, da odstopim za 2k€. Seveda se nista strinjala, kljub temu, da sem omenil, da jaz komod dvignem ceno za 2,3 milijone SIT.
Potem, se je začelo-cena je šla gor po 50k SIT. Že na začetku je tip, ki je zastopal nekega Senico začel pametovat pred sodnico, toliko da smo ga imeli že vsi dovolj. In je sledil 10 minutni odmor, v katerem sta me spet prepričevala naj odstopim. Ker sem imel tipa dovolj že iz dvorane sem mu rekel, da ne vzamem in ne dam ničesar ter vem do kake cifre lahko grem.
Zpet v dvorano, ceno sem dvignil na okroglo, ker se je sodnici že zatikal jezik od tistih trojk in petk v ceni(tisočice in stotice). Potem spet odmor 10 minut.
Vsega sem imel že dovolj, in sem mislil ceno dvigovat po 200k, ker sem imel onih dveh dovolj in tudi nekako otročje je izgledalo vse skupaj. No, zdaj sta ta dva druga dražitelja začela maltretirat mene, naj jima plačam, da odstopita, s tem da mi je tip vseskozi grozil, da mi bo zrušil dražbo, se pritožil itd... Na moje vprašanje, kakšen je smisel tega ni imel odgovora.
Na moje presenečenje sta po tretjem odmoru odnehala in sem kupil za pol milijona dražje kot prvič.
Aja, danes je več dražb na tem sodišču in vsaj tip bo cel dan na sodniji.
Sprašujem se, če nista prišla samo zaradi tega, da bi pokasirala par sto €, in ne zato da bi kupila.
Naj končam. To sem napisal, da bo mogoče komu, ki bo na isti poti kot jaz bolj jasno kako zadeve potekajo.
Imam samo eno vprašanje:a lahko višje sodišče zopet razveljavi sklep o odmaknitvi, glede na to, da ga je že enkrat in je bila nepremičnina zopet prodana na drugi dražbi?
Objavljeno: Sre 10 Maj, 2006 14:09
Lepo da si to napisal in nasplošno znano je , da te dražbe potekajo na tak način. Osebno tudi poznam nekaj takih osebkov ki služijo na ta račun in to neobdavčen denar tudi do 10 tisoč eur na leto ker so nonstop po licitacijah. Sicer je zadeva čist legalna vendar naj bo potem tudi obdavčena. Ker po eni strani je zelo malo ljudi ki na takih licitacijah rešujejo svojo zadevo kot je to pri tebi, ampak se gre za čisto preprodajanje in neobdavčeno služenje.
Znano je , da te nepemičnine potem prodajajo po znatno višjih cenah v pogodbe vnesejo tiste ki so bile dosežene na licitaciji in tako se Durs lahko obriše za davek.
Objavljeno: Sre 10 Maj, 2006 15:55
Pridružen/-a: Pet Mar 2005 18:47
Ne morem držati jezika. Upam, da bo to prebral kakšen kriminalist.

References: Sodišče 
 sodišče 
 sodišče 
 sodišče 
 sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče